La Muyer llevántase del suelu onde ta arrodiyada y mirando la carta unos instantes termina asintiendo y aceutando. Llueu, doblándola en tres cuerpos sobrel colchón, sigue llorando y ximiendo. La Muyer abre un caxón de la mesina de nueche y saca dél un sobre onde asitia la carta pa que duerma dientro de la so alma de papel y de contino torna a metelo too xunto nel caxón de la mesina esperando la venida del día en que la puea unviar, en que puea salir camín del so fin consabíu. Seca les sos llárimes, y, temblorosa, va abrir la puerta que la ata al destín. Marmullando, termina diciendo...